[{"text_idx": "#000000", "text": "Kursoj kaj informaj agadoj rilate al Esperanto\nRevuoj, fakaj vortaroj kaj aliaj publikaj\u0302oj\nFakaj organizoj, studentorganizoj, kaj esplorgrupoj kaj retoj\nPersonoj (profesoroj, esploristoj, doktorig\u0302antoj, bibliotekistoj...)"}, {"text_idx": "#000002", "text": "Ekrane rigardeblaj datumlistoj kaj ankau\u0306 els\u0302uteblaj:"}, {"text_idx": "#000003", "text": "Kio estas c\u0302i tiu raporto"}, {"text_idx": "#000004", "text": "La organizo ESF decidis subteni la verkadon de raporto pri la nuna situacio de Interlingvistiko kaj Esperanto en universitatoj."}, {"text_idx": "#000005", "text": "C\u0302i tiu raporto celas kontribui per informoj, analizoj, interpretoj kaj datumoj kiel bazan deirpunkton por la Nitobe-simpozio en Lisbono 2018, tuj post la Universala Kongreso."}, {"text_idx": "#000006", "text": "La propono por c\u0302i tiu raporto estas: (1) pretigi verkatan raporton kiel dokumenton kun dekoj da pag\u0302oj; (2) montri kaj havigi datumlistojn kiuj estas gravaj aldonoj por kompreni larg\u0302asence la raporton kaj por liberigi pliajn informojn por plej profunda kaj informata pripensado."}, {"text_idx": "#000008", "text": "La informo de c\u0302i tiu retejo povas s\u0302ang\u0302ig\u0302i g\u0302is la atingo de la fina raporto."}, {"text_idx": "#000009", "text": "1. Kontribui al pensado kaj agado pri planado favore al sukceso de la enkonduko kaj dau\u0306rado de Esperanto en la universitata kaj akademia mondoj. Do, ne nur kompili informon sed organizi, analizi kaj interpreti g\u0302in kaj proponi diversajn alirojn kaj vojojn. Resume: havigi informon utilan por estonta strategia kaj taktika planado."}, {"text_idx": "#000010", "text": "2. Kreskigi la c\u0302eeston de Esperanto en la Universitatoj per tri vojoj:"}, {"text_idx": "#000011", "text": "\u00b7 Pri Esperanto mem, la fokuso en la propra lingvo kaj g\u0302iaj realaj\u0302oj."}, {"text_idx": "#000012", "text": "\u00b7 Per Esperanto kiel universitatilo, tio estas, kiel rimedo por la profesia universitata agado."}, {"text_idx": "#000013", "text": "\u00b7 Per koheraj, efikaj kaj realaj strategioj kaj projektoj"}, {"text_idx": "#000014", "text": "Dum la lastaj jaroj la fokuso pri Esperanto en universitataj fakoj s\u0302ajnas esti ligataj al Interlingvistiko, en larg\u0302a senco. Kiel supre dirite, nia deirpunkto estas pripensi Esperanton en la Universitato, do, nia aliro estas malfermata al kunpensado pri la s\u0302ancoj kaj potencialojn, ankau\u0306 limojn, kiujn ni havas per diversaj fakoj."}, {"text_idx": "#000015", "text": "Same, bona pripensado postulas koni la situacion de la Universitato kaj la situacion de la rilato inter Universitato kaj Esperanto. Pro tio, ni konsideris grave enkonduki bazan esploron pri tiuj eroj kiuj estas parto de tiu rilato, specife en la Universitato:"}, {"text_idx": "#000016", "text": "Kvankam la agordo pri la raporto ne temis pri la kreado nek la kolekto de c\u0302i tiuj informoj, per c\u0302i tiu reteja rimedo kaj la kunlaborado de diversaj homoj kaj organizoj, ni esperas atingi g\u0302eneralan nunan bildon de la rilato inter Universitato kaj Esperanto."}, {"text_idx": "#000017", "text": "Tiuj antau\u0306aj partoj de fokuso por la raportoj estas plenumantaj diversmaniere. Ni atentas pri raportoj, bultenoj, enketoj, statistikoj, intervjuoj, paneloj, kaj aliaj fontoj."}, {"text_idx": "#000018", "text": "Per analizo kaj interpreto, ni intencas trovi c\u0302efajn kategoriojn au\u0306 temojn, kiuj povas roli kiel kernajn por kompreni la nunan situacion kaj malfermi s\u0302ancojn por efikaj agadoj."}, {"text_idx": "#000019", "text": "Se vi volas kontribui per informoj, sugestoj au\u0306 ideoj, ne hezitu tion fari per la diversaj ebloj, kiujn vi povas trovi en la retejo. Ni bonvenigus kaj dankus vian kontribuon. Ni traktos diligente kaj private personajn informojn."}]